system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Comuna Tarcău, Neamț?
assistant
Tarcău (în maghiară Tarkő) este o comună în județul Neamț, Moldova, România, formată din satele Ardeluța, Brateș, Cazaci, Schitu Tarcău, Straja și Tarcău (reședința).

Așezare 
Comuna se află în sud-vestul județului, la limita cu județul Bacău în zona munților Tarcăului, pe malurile Bistriței și ale afluentului acesteia, Tarcăul. Este străbătută de șoseaua națională DN15, care leagă Piatra Neamț de Toplița. Prin comună trece și calea ferată Bacău-Bicaz, care este deservită de halta de mișcare Tarcău Neamț. În zona comunei Tarcău se află rezervația faunistică Brateș, unde este protejat cocoșul de munte și rezervația forestieră Pădurea Goșman..

Demografie 

Conform recensământului efectuat în 2021, populația comunei Tarcău se ridică la 2.952 de locuitori, în scădere față de recensământul anterior din 2011, când fuseseră înregistrați 3.062 de locuitori. Majoritatea locuitorilor sunt români (92,85%), iar pentru 7,01% nu se cunoaște apartenența etnică. Din punct de vedere confesional, majoritatea locuitorilor sunt ortodocși (92,07%), iar pentru 7,35% nu se cunoaște apartenența confesională.

Politică și administrație 
Comuna Tarcău este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna nu exista, ci doar satele Tarcău și Straja în cadrul comunei Pângărați. Anuarul Socec din 1925 consemnează înființarea, în plasa Muntele din județul Neamț, a comunei Tarcău, cu 1242 de locuitori în satele Straja și Tarcău-Gheuca și în cătunele Lunca Strâmbului și Schitul Tarcău. În 1931, satele componente ale comunei erau Ardeluța-Brateș, Lunca Strâmbului, Straja și Tarcău.

În 1950, comuna a trecut în administrația raionului Piatra Neamț din regiunea Bacău. Satului Lunca Strâmbului i s-a schimbat în 1964 denumirea în cea de Lunca. În 1968, comuna a revenit la județul Neamț, reînființat; tot atunci, satul Lunca a fost desființat și comasat cu satul Tarcău, la fel ca și alte mici sate apărute între timp.

Monumente istorice 
În comuna Tarcău se află mănăstirea Sihăstria Tarcăului (secolele al XIX-lea–al XX-lea), monument istoric de arhitectură de interes național. Ansamblul, aflat în satul Schitu Tarcău, cuprinde biserica de lemn „Duminica Tuturor Sfinților” (1828–1833), casele monahale (secolul al XIX-lea) și turnul-clopotniță (1868).

Potențial turistic 
Antropic
 Mănăstirea Sihăstria Tarcăului
 Muzeul de artă Iulia Hălăucescu - Satul Tarcău
 Mănăstirea Daniil Sihastrul Tărcuța
 Monumentul Eroilor - Satul Tarcău
Natural
 Repezișurile Ianuș din Satul Cazaci și micul repeziș Piciorul Pascului
 Cascadele Frasin, Goșmanu, Răchitiș
 Cele 3 cascade de pe Bolovăniș și defileul acestuia, cheile Aței și defileul Tărcuței

Note

Lectură suplimentară 
 Monografia comunei Tarcău județul Neamț cu 21 clișee în text, Gheorghe Verșescu, Editura Tip. românească "Gh. Asachi", Piatra-Neamț, 1942

Legături externe 
 Pe urmele Vitoriei Lipan, 24 martie 2010, Irina Munteanu, Jurnalul Național

Imagini 

Tarcău